Elisabeth Berner

Elisabeth Berner (* 1957) is en düütsche Germanistin, de sik ünner annern mit de Geschicht von de Mundoorden in Brannenborg uteneensett.

Berner hett an de Pädagoogsche Hoochschool Potsdam studeert un dat Studium 1980 as Diplomlehrerin för Düütsch un Geschicht afslaten un denn von 1980 bet 1983 en Forschungsstudium anslaten. 1983 hett se en Dokter maakt un is sietdem wetenschopliche Mitarbeiderin an’n Lehrstohl Geschicht von de düütsche Spraak un siet 2010 an’n Lehrstohl Geschicht un Variatschoon von de düütsche Spraak an de Universität Potsdam.

Von 2010 bet 2018 weer se för dat Land Brannenborg Maat von’n Bundesraat för Nedderdüütsch.

 Weblenken 
 Dr. Elisabeth Berner. In: uni-potsdam.de.

Kategorie:Fru
Kategorie:Boren 1957
Kategorie:Börger von Düütschland
Kategorie:Germanist